شانوی شریواستو

**شانوی شریواستو** (ولادت: 8 دسمبر 1992)ایک بھارتی اداکارہ اور ماڈل ہیں جو خاص طور پر کنڑ اور تیلگو فلموں میں کام کرتی ہیں۔ 

## کیریئر
شانوی شریواستو 8 دسمبر 1992 کو بھارت کے وارانسی میں پیدا ہوئیں۔ شانوی نے اپنی اسکول کی تعلیم اتر پردیش کے چلڈرن کالج اعظم گڑھ میں حاصل کی اور ممبئی کے ٹھاکر کالج آف سائنس اینڈ کامرس میں گریجویشن کی اور 2016 میں بی کام ڈگری مکمل کی۔ انھوں نے ایم بی اے کا کورس بھی کیا۔ شانوی کا ایک بڑا بھائی اور ایک بڑی بہن ودیشا شریواستو ہے ۔  

شانوی شریواستو نے 2012 سے اپنے فلمی کیرئیر کی شروعات کی تھی جبکہ وہ ابھی کالج میں تعلیم حاصل کررہی تھی۔ شانوی شریواستو کی بطور اداکار ہ پہلی فلم ہدایت کار بی جیا کی تیلگو فلم *لولی* تھی ، جس میں شانوی نے اداکار آدی کے ہمراہ مرکزی کردار ادا کیا۔ یہ فلم تیلگو ہٹ ثابت ہوئی۔ اس فلم کو ہندی زبان میں ’’وجے میری ہے‘‘کے نام سے ڈب کیا گیا۔ اپنی دوسری تیلگو فلم *اڈا* میں وہ اداکار سوشانت کے مدقابل آئیں، اس فلم میں وہ فیشن ڈیزائننگ کی طالبہ کے طور پر نظر آئیں اور ان کی اداکاری کو ناقدین نے خوب پزیرائی دی۔ ٹائمز آف انڈیا نے لکھا ہے ، "اس فلم مٰں شانوی نے اپنے طویل کردار میں اپنے تمام تاثرات درست ظاہر کیے "۔  موقر رسائل ومضامین میں کہا گیا ہے کہ وہ اس فلم کے لیے ایک  بڑا اثاثہ رکھا ہے۔  اس کے بعد رام گوپال ورما کی ہدایت کارمی میں بنی تیلگو سیاسی ڈراما فلم *راؤڈی* میں وہ وشنو منچو کے مدمقابل رومانس کرتی نظر آئیں۔ حالانکہ فلم میں ان کا کردار مختصر تھا۔   2014ء میں شانوی اور آدی دوبارہ ایک ساتھ فلم پیار میں پڑی پویانے میں کام کیا۔ 2014 میں ، انھوں نے ہارر کامیڈی فلم *چندرلیھا* کنڑ فلم انڈسٹری میں قدم رکھا۔ جس میں شانوی نے  جرنجیوی سرجا اور سادھو کوکیلا کے ہمراہ مرکزی کردار ادا کیا۔  اس نے ایک ایسی لڑکی کا کردار ادا کیا جس پر ایک بھوت چڑھ جاتا ہے  اور فلم میں شانوی کی کارکردگی کے لیے مثبت تبصرے ملے۔   2015 میں، انھوں نے جنوبی ہندوستان انٹرنیشنل فلم ایوارڈ جیت لیا اور اس کے علاوہ انھیں بہترین اداکارہ کا فلم فیئر ایوارڈ - کنڑ میں فلم ماسٹر پیس (2015 فلم) کے لیے نامزد کیا گیا  یہ فلم منجو مانڈویہ کی طرف سے ہدایت کردہ تھی اور ان کے ساتھی اداکار یش تھے ۔ 2016ء میں شانو ی نے کنڑ فلم بھالے جوڑی میں سمنتھ شیلندرا کے ساتھ کام کیا یہ تیلگو فلم الا مودالائندی اور تمل  فلم ینمو یدھو کی ری میک تھی۔ اسی سال شانوی مزید دو کنڑ فلم سندر رنگا جانا میں گنیش کے ساتھ اور صاحبہ میں منورنجن روی چندرن کے ساتھ نظر آئیں۔

2017ء میں شانوی کو مزید ایک اور کنڑا فلم *تارک* *کے لیے* فلم فیئر بہترین اداکارہ کنڑا کے لیے نامزد کیا اور مرکزی کردار(خواتین) میں بہترین اداکاری کے لیے سیماایوارڈ جیتا تارک فلم میں شانوی کے ساتھ درشن اور شروتی ہری ہرن نے مرکزی کردار ادا کیا، شانوی نے اس فلم ایک کینسر مریضہ کا کردار ادا کیا تھا۔ 2017ء میں شانوی نے اداکار شیو راجکمار اور سری ملی کے ساتھ مفتی فلم کی جو ایک سپر ہٹ فلم تھی۔ 2018ء میں انھوں نے کنڑ فلم دی ویلن میں ایک گانے میں خصوصی ظہور دیا۔ اور 2019ء میں ان کی فلم گیتھا ریلیز ہوئی جس میں ان کے مدمقابل گنیش اور پرگیہ مارٹن ہیں۔

فی الحال ، شانوی دو آنے والی فلموں *ایوین سریمن نارائن* اور روی چندرا کے لیے تیاری کررہی ہیں۔ جو ان کی پہلی کنڑ فلم ہے جس میں انھوں نے خود صداکاری کی ہے۔  

## فلموں کی

## ایوارڈ

## حوالہ جات

## بیرونی روابط

* 
* 

زمرہ:1993ء کی پیدائشیں
زمرہ:اتر پردیش کی اداکارائیں
زمرہ:بھارتی فلمی اداکارائیں
زمرہ:اکیسویں صدی کی بھارتی اداکارائیں
زمرہ:کنڑا سنیما کی اداکارائیں
زمرہ:تیلگو سنیما کی اداکارائیں
زمرہ:بقید حیات شخصیات
زمرہ:1992ء کی پیدائشیں
زمرہ:ملیالم فلمی اداکارائیں
زمرہ:ویکی ڈیٹا سے مطابقت رکھنے والی مختصر تفصیل